|  |
| --- |
| **ZMLUVA O MLČANLIVOSTI A OCHRANE DÔVERNÝCH INFORMÁCIÍ** **Aplikačná podpora a rozvoj Rozpočtového informačného systému (RIS)** |

**Zmluva o mlčanlivosti a ochrane dôverných informácií (NDA)**

uzavretá podľa ust. § 269 ods. 2 a § 271 zákona č. 513/1991 Zb. Obchodný zákonník v znení neskorších predpisov

medzi:

číslo zmluvy Poskytujúcej strany: 2024/xxx

**Zmluvné strany:**

|  |  |
| --- | --- |
| **POSKYTUJÚCA STRANA** |  |
| **Názov:**  | **Slovenská republika zastúpená Ministerstvom financií SR** |
| **Ulica / Číslo:** | Štefanovičova 5 |
| **PSČ:** | 817 82 |
| **Mesto:** | Bratislava |
| **IČO:** | 00151742 |
| **IČ DPH:** | nie je platiteľom DPH |
| **Zastúpená:** | Ing. Vladimír Kešjar, generálny tajomník služobného úradu |
|  |  |
|  |  |
|  |  |
| ďalej len „**Poskytujúca strana**“ |

 a

|  |  |
| --- | --- |
| **PRIJÍMAJÚCA STRANA** |  |
| **Názov:**  | **xxx.** |
| **Ulica a číslo:** | xxx |
| **PSČ:** | xxx |
| **Mesto:** | xxx |
| **IČO:** | xxx |
| **DIČ:** | xxx |
| **IČ DPH:** | xxx |
| **Zastúpená:****Zapísaná:**  | xxxxxx |
|  |  |
| ďalej len „**Prijímajúca strana**“ďalej spoločne len „**Strany**“ a samostatne „**Strana**“ |

1. **PREAMBULA**

Z dôvodu zabezpečenia maximálnej dôvernosti informácií získaných pri realizácií verejného obstarávania na predmet zákazky „Aplikačná podpora a rozvoj Rozpočtového informačného systému (RIS)“ (ďalej len „**VO**“) podľa:

1.1.1 Zákona č. 343/2015 Z. z. o verejnom obstarávaní a doplnení niektorých zákonov v znení neskorších predpisov (ďalej len „zákon o verejnom obstarávaní“),

1.1.2 Nariadenia Európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov),

1.1.3 Zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,

1.1.4 Zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a

1.1.5 Vyhláškou Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov:

pri ktorom Poskytujúca strana ako verejný obstarávateľ môže odovzdať a/alebo sprístupniť informácie/dáta dôverného charakteru Prijímajúcej strane ako uchádzačovi a v záujme ochrany týchto informácií/dát, uzatvárajú Strany túto Zmluvu o zachovávaní mlčanlivosti (ďalej len „**Dohoda**“), v rámci ktorej Poskytujúca strana poskytne informácie/dáta v zmysle ustanovenia § 17 a § 271 zákona č. 513/1991 Zb. Obchodný zákonník v znení neskorších predpisov Prijímajúcej strane (ďalej len „**dôverné informácie**“).

1.2 Predmetom tejto Dohody je úprava práv a povinností Strán súvisiacich so zabezpečením ochrany dôverných informácií pred ich prezradením tretej osobe, prípadne ich použitím pre vlastné potreby Prijímajúcej strany v rozpore s ich pôvodným účelom

1.3 Účelom tejto Dohody je predovšetkým, no nie len, stanovenie podmienok ochrany informácií/dát, ktoré môže Poskytujúca strana odovzdať alebo sprístupniť Prijímajúcej strane, a to bez ohľadu na formu takto poskytnutých a/alebo sprístupnených informácií. Účelom poskytnutia a/alebo sprístupnenia dôverných informácií podľa tejto Dohody je zachovanie mlčanlivosti a ochrana dôverných informácií, o ktorých sa Prijímajúca strana dozvedela najmä v rámci realizácie VO.

1. **DEFINÍCIA DÔVERNEJ INFORMÁCIE**
	1. V zmysle tejto Dohody sa za dôvernú informáciu považuje akákoľvek informácia/dáta, o ktorej možno vzhľadom na jej povahu a obsah predpokladať, že na ochrane jej dôvernosti majú Strany záujem, ktorá nie je bežne dostupná v obchodných kruhoch, má skutočnú alebo aspoň potenciálnu materiálnu alebo nemateriálnu hodnotu, má byť podľa vôle Poskytujúcej strany utajená a Poskytujúca strana zodpovedajúcim spôsobom jej utajenie zabezpečuje. Strana, ktorej boli takéto dôverné informácie poskytnuté, sa podpisom tejto Dohody zaväzuje, že s poskytnutými dôvernými informáciami bude nakladať ako s vlastným obchodným tajomstvom, pričom Strany sa výslovne dohodli, že poskytnuté dôverné informácie podliehajú vždy mlčanlivosti bez ohľadu na to, či ako také boli explicitne označené alebo nie (čo však nevylučuje možnosť ich zvýšenej ochrany v prípade záujmu Poskytujúcej strany).

2.2. Za dôvernú informáciu sa považuje každá informácia/dáta alebo časť informácie/dát (spĺňajúca definíciu podľa bodu 2.1 tejto Dohody) vzťahujúca sa k realizácii VO alebo s ním súvisiaca bez ohľadu na formu zachytenia takej informácie, preto sa rovnaká ochrana a utajenie poskytuje informáciám zachyteným na hmotnom, ako aj nehmotnom substráte, ďalej informáciám vyjadreným ústne alebo písomne bez ohľadu na to, či sú ako dôverné aj výslovne označené.

2.3. Dôvernou informáciou nie je:

2.3.1. informácia/dáta, ktorá je všeobecne známa alebo sa stala všeobecne známou inak ako porušením tejto Dohody Stranou alebo sa stala všeobecne známou v dôsledku konania tretej strany,

2.3.2. informácia/dáta, ktorá bola nezávisle vyvinutá,

2.3.3. informácia/dáta, ktorá bola Strane poskytnutá treťou stranou a druhá Strana sa dôvodne domnieva, že ju môže použiť a že tretia strana ju získala oprávnene a v súlade s touto Dohodou,

2.3.4. informácia/dáta, ktorú je Strana povinná poskytnúť na základe zákona alebo právoplatného rozhodnutia orgánu verejnej moci za predpokladu, že:

2.3.4.1. bez zbytočného meškania písomne, telefonicky alebo faxom informuje druhú Stranu
o možnosti, že bude povinná poskytnúť informáciu podľa bodov 2.1, 2.2 tejto Dohody,

2.3.4.2. poskytne druhej Strane potrebnú súčinnosť pri obrane proti povinnosti poskytnúť
informácie/dát podľa bodov 2.1 a 2.2 tejto Dohody,

2.3.4.3. poskytne informáciu/dáta podľa bodov 2.1 a 2.2 tejto Dohody len v minimálnom nevyhnutnom a požadovanom rozsahu,

2.3.5. informácia/dáta, ktorú je povinná Strana zverejniť alebo sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov,

2.3.6. informácia/dáta, ktoré mala Prijímajúca strana k dispozícii už v čase ich poskytnutia Poskytujúcou stranou.

1. **OCHRANA „DÔVERNÝCH INFORMÁCIÍ“**
	1. Strany sa zaväzujú, že poskytnuté dôverné informácie použijú výhradne k účelu a cieľu, ku ktorému budú druhej Strane určené.
	2. Prijímajúca strana sa zaväzuje, že dôverné informácie bez predchádzajúceho písomného súhlasu Poskytujúcej strany neposkytne tretej strane, a to bez ohľadu na to, či bude medzi nimi uzatvorená dohoda, pokiaľ nie je v tejto Dohode uvedené inak. Za porušenie povinnosti podľa predchádzajúcej vety sa nepovažuje poskytnutie dôverných informácií oprávnenému subjektu stranou tejto Dohody na základe povinnosti vyplývajúcej z platných právnych predpisov pre stranu tejto Dohody, ktorá dôverné informácie poskytuje.
	3. Strany sa zaväzujú, že budú dôverné informácie chrániť aspoň v takom rozsahu ako vlastné dôverné informácie, v žiadnom prípade však nie v menšom rozsahu, ako je primeraný a obvyklý stupeň ochrany takýchto dôverných informácii. Prijímajúca strana sa zaväzuje v rovnakom rozsahu zaviazať mlčanlivosťou svoje organizačné zložky, subdodávateľov, spolupracujúce osoby, zamestnancov alebo riadiacich pracovníkov, prostredníctvom ktorých sa rokovania a táto Dohoda uskutočňujú, pričom za porušenie povinnosti týchto osôb zodpovedá Prijímajúca strana v plnom rozsahu.
	4. Prijímajúca strana sa ďalej zaväzuje počas doby platnosti tejto Dohody, ako aj po jej zániku, pokiaľ ju povinnosti mlčanlivosti Poskytujúca strana písomným vyhlásením nezbaví, chrániť dôverné informácie najmä pred:
		1. ich neoprávneným použitím, čím sa rozumie akékoľvek použitie dôvernej informácie v rozpore s touto Dohodou,
		2. sprístupnením dôverných informácií tretej strane v rozpore s podmienkami tejto Dohody,
		3. zverejnením alebo sprístupnením dôvernej informácie, pokiaľ také zverejnenie alebo sprístupnenie nie je dané povinnosťou vyplývajúcou z platnej legislatívy,
		4. pred akýmkoľvek iným neoprávneným zverejnením, sprístupnením, stratou, odcudzením, zničením, rozširovaním, rozmnožovaním, náhodným či iným poškodením či iným neoprávneným využívaním alebo spracovaním.
	5. Prijímajúca strana je oprávnená poskytnúť alebo sprístupniť dôvernú informáciu bez predchádzajúceho písomného súhlasu Poskytujúcej strany len na základe právoplatného rozhodnutia orgánu verejnej moci. Prijímajúca strana je povinná o uvedenej skutočnosti bezodkladne informovať Poskytujúcu stranu a splniť povinnosti podľa bodu 2.3.4 tejto Dohody, ak jej v tom nebráni zákonné obmedzenie.
	6. Po zániku tejto Dohody je Prijímajúca strana povinná bezodkladne vrátiť Poskytujúcej strane všetky kópie, záznamy zachytené na nosičoch dát či iných médiách, poskytnuté dokumenty a podklady a celú dokumentáciu prináležiacu Poskytujúcej strane. Prijímajúca strana nesmie dôverné informácie využívať mimo procesu realizácie VO. Táto povinnosť platí bez časového obmedzenia aj po zániku tejto Dohody.
	7. Strany sa zaväzujú dodržiavať právne predpisy vzťahujúce sa k ochrane dôverných informácií, obchodnému tajomstvu, ochrane osobných údajov, ako aj všetky právne predpisy, ktorými sú viazané.
	8. Prijímajúca strana zabezpečí poučenie svojich zamestnancov a všetkých osôb, ktoré v rámci procesu realizácie VO majú prístup k poskytnutým dôverným informáciám Poskytujúcej strany, a to najmä s dôrazom na povinnosť zachovávania mlčanlivosti a možné sankcie za porušenie tejto mlčanlivosti. Zoznam všetkých osôb, ktoré budú mať prístup k dôverným informáciám, je uvedený v prílohe č. 1 tejto Dohody. Povinnosť mlčanlivosti o poskytnutých dôverných informáciách, s ktorými Prijímajúca strana (jej zamestnanci a všetky osoby, ktoré k nim majú prístup), trvá aj po skončení ich zmluvného vzťahu.
	9. Strany sú si vedomé, že v súvislosti s touto Dohodou alebo v súvislosti s procesom realizácie VO môžu byť Prijímajúcej strane sprístupnené dôverné informácie obsahujúce aj osobné údaje, na ktoré sa vzťahuje ochrana podľa nariadenia Európskeho parlamentu a rady EU 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon“), preto sa zaväzujú prijať primerané opatrenia na ich ochranu v súlade s dosiahnutím účelu, ktorý vyplýva z tejto Dohody. V prípade sprístupnenia dôverných informácií, ktoré obsahujú osobné údaje Poskytujúca strana vyhlasuje, že disponuje všetkými zákonnými oprávneniami potrebnými na ich sprístupnenie Prijímajúcej strane.
	10. Prijímajúca strana sa zaväzuje predovšetkým, no nielen:
2. iba pri výnimočných a nevyhnutných dôvodoch požadovať od Poskytujúcej strany prístup k osobným údajom, spracúvaným v informačných systémoch Poskytujúcej strany, a to len v prípade, že inak nie je možné splniť proces realizácie VO. Poskytujúca strana v takýchto prípadoch umožní prístup k osobným údajom spracúvaným v jej informačných systémoch výlučne na pracovisku Poskytujúcej strany,
3. v prípade umožnenia prístupu k osobným údajom Poskytujúcej strany konať v súlade s dobrými mravmi a spôsobom, ktorý neodporuje Nariadeniu GDPR, Zákonu ani iným všeobecne záväzným právnym predpisom ani ich neobchádzať.
4. **NAKLADANIE S PREDMETOM OCHRANY**

4.1 Prijímajúce strany sa zaväzujú použiť poskytnuté dôverné informácie tvoriace predmet ochrany v súlade s článkom 2 tejto Dohody a výlučne za účelom definovaným v jej Preambule.

4.2 Poskytnutím dôverných informácií tvoriacich predmet ochrany v zmysle článku 2 tejto Dohody žiadna zo Strán v žiadnom prípade neprevádza a ani nemá v úmysle previesť majetkové či iné práva k akýmkoľvek predmetom duševného vlastníctva, ktoré vyplývajú alebo by mohli vyplynúť z poskytnutých dôverných informácií.

4.3 V prípade, ak Prijímajúca strana akýkoľvek záväzok mlčanlivosti poruší, zodpovedá Poskytujúcej strane za takto vzniknutú preukázanú škodu v celom rozsahu. V prípade, ak by na základe právneho predpisu, súdneho alebo iného rozhodnutia alebo akejkoľvek inej skutočnosti vznikla v súvislosti s porušením povinností podľa tejto Dohody povinnosť uhradiť vzniknutú škodu, zaväzuje sa Prijímajúca strana túto škodu uhradiť namiesto Poskytujúcej strany, avšak len v prípade ak povinnosť plnenia Poskytujúcej strany vznikla v súvislosti s preukázaným zavineným konaním Prijímajúcej strany, ktorým došlo k porušeniu jej povinností podľa tejto Dohody. Pokiaľ by Prijímajúca strana túto povinnosť nesplnila a musela by ju splniť Poskytujúca strana, má Poskytujúca strana právo domáhať sa splnenia záväzku na príslušnom súde. Týmto nie je dotknutá zodpovednosť Prijímajúcej strany za ochranu osobných údajov podľa osobitného predpisu.

4.4 Prijímajúca strana je povinná oznámiť Poskytujúcej strane každú neoprávnenú manipuláciu s dôvernými informáciami tvoriacimi predmet ochrany na svojej strane alebo na strane inej osoby ihneď potom, ako túto skutočnosť zistí a zaväzuje sa vyvinúť v spolupráci s Poskytujúcou stranou maximálne úsilie na to, aby sa odstránili následky takejto neoprávnenej manipulácie, aby sa zabránilo ďalšej neoprávnenej manipulácii a tiež sa zabezpečili a obnovili všetky opatrenia potrebné na ochranu dôverných informácií tvoriacich predmet ochrany v zmysle tejto dohody.

4.5 Prijímajúca strana nie je oprávnená poskytnúť dôverné informácie tvoriace predmet ochrany inej osobe, ak nie je v tejto Dohode ustanovené inak.

4.6 Ak Prijímajúca strana je povinná sprístupniť informácie/dáta tvoriace predmet ochrany na dosiahnutie účelu a cieľu poskytnutia informácií/dát tvoriacich predmet ochrany ďalšej osobe, je povinná oboznámiť všetky tieto osoby, so svojimi povinnosťami a záväzkami prevzatými touto Dohodou a zaviazať ich na dodržiavanie obmedzení používania informácií/dát tvoriacich predmet ochrany v rovnakom rozsahu, v akom sa vzťahujú na Prijímajúcu stranu podľa tejto Dohody. Prijímajúca strana je povinná vopred oznámiť Poskytujúcej strane údaje o každej osobe, či už fyzickej alebo právnickej, ktorej dôverné informácie poskytne a vopred si vyžiadať jej písomný súhlas s takýmto poskytnutím.

4.7 V prípade porušenia záväzku mlčanlivosti osobami, ktorým Prijímajúca strana dôverné informácie tvoriace predmet ochrany podľa tejto Dohody sprístupnila/poskytla zodpovedá, Prijímajúca strana rovnako, ako je uvedené v bode 4.3 tohto článku.

4.8 Ak Prijímajúca strana poruší akýkoľvek záväzok mlčanlivosti podľa tejto Dohody, Poskytujúca strana je oprávnená požadovať od Prijímajúcej strany zmluvnú pokutu vo výške 10 000,00 eur za každý jednotlivý prípad porušenia povinnosti mlčanlivosti Prijímajúcou stranou. Prijímajúca strana sa zaväzuje uhradiť zmluvnú pokutu Poskytujúcej strane v lehote 30 dní odo dňa doručenia písomnej výzvy na jej úhradu. Zaplatením zmluvnej pokuty nie je dotknutý nárok Poskytujúcej strany na náhradu škody (v plnej výške) spôsobenú porušením záväzku mlčanlivosti, na ktorý sa vzťahuje zmluvná pokuta. Zmluvnú pokutu podľa tejto Dohody je možné uložiť aj opakovane. Zaplatením zmluvnej pokuty sa Prijímajúca strana nezbavuje slnenia povinnosti, ktorá bola zmluvnou pokutou zabezpečená.

1. **PRÁVA K DÔVERNÝM INFORMÁCIÁM**

5.1 Okrem prípadov uvedených v tejto Dohode, všetky dôverné informácie ostávajú vo vlastníctve Poskytujúcej strany a žiadne oprávnenie alebo iné práva vzťahujúce sa k dôverným informáciám/dátam nie sú udelené alebo prevedené na Prijímajúcu stranu. Na základe písomnej žiadosti je Prijímajúca strana povinná vrátiť Poskytujúcej strane všetky hmotné substráty so zachytenými dôvernými informáciami, o ktorých vrátenie Poskytujúca strana požiadala, vrátane všetkých súvisiacich dôverných informácií/dát, najmä, nie však výlučne, počítačových programov, dokumentácie, poznámok, plánov, náčrtov, kópií atď.

1. **PLATNOSŤ A ÚČINNOSŤ DOHODY**
	1. Strany sa dohodli, že táto Dohoda nadobúda platnosť a účinnosť podpisom tou Stranou, ktorá ju podpíše ako posledná v poradí. Účinnosť Dohody nie je časovo obmedzená a ani viazaná na proces realizácie VO.
	2. Pokiaľ v tejto Dohode nie je uvedené inak, oprávnenie nakladať s dôvernými informáciami v zmysle tejto Dohody zaniká po splnení úloh vyplývajúcich z procesu realizácie VO s prihliadnutím na článok 6. Ukončenie platnosti tejto Dohody však nemá žiadny vplyv na záväzok Strán chrániť a utajovať dôverné informácie získané počas existencie Dohody, a to ani po jej zániku, a to bez časového obmedzenia až do doby, než sa dôverné informácie stanú všeobecne známymi za predpokladu, že sa tak nestane v dôsledku porušenia povinnosti Prijímajúcej strany.
2. **ZÁVEREČNÉ USTANOVENIA**

7.1 Táto Dohoda je vyhotovená v  troch (3) rovnopisoch so silou originálu, pričom Poskytujúca strana obdrží dva (2) rovnopisy, Prijímajúca strana jeden (1) rovnopis.

7.2 Strany súhlasia, aby sa ustanovenia tejto Dohody, ktoré sú alebo sa stanú na základe zmeny právnych noriem, rozhodnutia súdu alebo iného obdobného orgánu nevynútiteľné, neaplikovateľné, neplatné alebo nezákonné, automaticky zmenili tak, aby spĺňali minimálne požiadavky rozhodujúceho právneho poriadku a boli v súlade s účelom tejto Dohody a mali obdobný právny a obchodný zmysel, pričom ostatné ustanovenia Dohody nie sú týmto nijako dotknuté.

7.3 Túto Dohodu možno meniť len na základe písomných očíslovaných dodatkov k Dohode podpísaných zástupcami Strán.

7.4 Táto Dohoda je uzavretá ako inominátna zmluva podľa § 269 ods. 2 zákona č. 513/1991 Zb. Obchodný zákonník v znení neskorších predpisov a ostatných právnych predpisov platných v Slovenskej republike s vylúčením aplikácie ustanovení dispozitívnej povahy, pokiaľ by ich aplikácia zmenila alebo mohla zmeniť účel a význam tejto Dohody.

7.5 Strany Dohody sa zaväzujú riešiť prípadné spory vyplývajúce z tejto Dohody prednostne formou dohody (zmieru) prostredníctvom svojich oprávnených zástupcov. V prípade, že sa spor nevyrieši zmierom, je hociktorá Strana oprávnená požiadať o rozhodnutie príslušný súd na území Slovenskej republiky.

7.6 Na dôkaz súhlasu s obsahom tejto Dohody ju zástupcovia Strán potvrdzujú svojimi podpismi.

7.7 Osoby, ktoré túto Dohodu podpisujú nižšie vyhlasujú, že sú oprávnené konať za príslušnú Stranu v rozsahu potrebnom na uzavretie tejto Dohody.

7.8 Poskytujúca strana je povinná v prípade, že si to proces realizácie VO vyžaduje bezodkladne po podpise tejto Dohody preukázateľným spôsobom oboznámiť Prijímajúcu stranu s obsahom Smernice o prístupe tretích strán na Ministerstve financií Slovenskej republiky (ďalej ako „smernica“) a prijímajúca strana je povinná sa touto smernicou riadiť a striktne ju dodržiavať.

|  |  |  |
| --- | --- | --- |
| V Bratislave: \_\_.\_\_.\_\_\_\_ |  | V Bratislave: \_\_.\_\_.\_\_\_\_ |
| POSKYTUJÚCA STRANA: |  | PRIJÍMAJÚCA STRANA: |
| Ing. Vladimír Kešjargenerálny tajomník služobného úradu |  | xxx, konateľ spoločnosti |
|  |  |  |

**Príloha č. 1 Zoznam osôb Prijímajúcej strany, ktoré budú mať prístup k dôverným informáciám Poskytujúcej strany**

|  |  |  |  |
| --- | --- | --- | --- |
| Por. číslo | Titul | Meno a Priezvisko | Poskytujúca strana (Zamestnávateľ) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |